**NEOBVEZNI IZBIRNI PREDMET ŠPORT**

Za nami je že šesti teden šolanja na daljavo in končale so se tudi že prvomajske počitnice. Upam, da ste se veliko gibali, da boste to nalogo še lažje in z veseljem opravili.

V času od 4. 5. – 22. 5. 2020 opravite POHOD ali KOLESARJENJE, ki naj bo dolg vsaj 90 - 120 min (priznale se vam bodo 4 šolske ure). Pohod/ kolesarjenje opravite samo z družinskimi člani, držite pa se tudi vseh navodil, ki pridejo s strani NIJZ in ministrstva.

 V dokaz, da ste pohod/kolesarjenje res opravili, mi prosim na sport.oscerkno@gmail.com pošljite dokaz, ki je lahko ali fotografija s končnega cilja, še bolj pa bom zadovoljna, če boste naredili »screenshot« mobilnega zaslona, da se vidi čas opravljenega pohoda. **Dokaz pošljite najkasneje do 22. 5. 2020**.

V kolikor že nimate na telefonu naložene aplikacije, ki bi ti izmerila vse to, si naložite Sports Tracker, Relive, Strava, Endomondo …